《绣岭风清》
明代·刘侨

玉节新承出帝京，辚辚骢马向孤城。路通曲径峦飞翠，水泻悬崖电激鸣。

古木离离迟日晓，山亭习习午风清。鸾车羽饰停骖后，千载人传豸史荣。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。